Немалаважную ролю ў экалагічным выхаванні падрастаючага пакалення адыгрываюць тэматычныя экскурсіі. Штогод нашы вучні наведваюць Слонімскі раённы краязнаўчы музей імя І.Стаброўскага, Гродзенскі заапарк, Стары замак у Гродне, музей-сядзібу “Старая вёска”. Наведваючы гэтыя экскурсіі, школьнікі наглядна знаёмяцца з жывёльным і раслінным светам, гісторыяй роднага краю. Вялікую работу па выхаванні ў навучэнцаў беражлівых адносін да прыроды праводзіць школьны гісторыка-краязнаўчы музей “Светач”, якому ў 2015 годзе прысвоена званне “народны”.